<classify> UCHUMI utakua kwa asilimia 7.0 ifi kapo Juni 2020, ambapo hadi nusu ya kwanza ya mwaka 2019 ukuaji wake ulikuwa kwa kasi ya wastani wa asilimia 6.9.Waziri wa Fedha na Mipango, Dk Philip Mpango alieleza hayo jana wakati akizungumza na vyombo vya habari kuhusu Mwenendo wa Uchumi wa Taifa 2019, Tathmini ya Awali ya Utekelezaji wa Bajeti ya Serikali kwa nusu ya kwanza ya 20192020, changamoto zinazokuja na matarajio ya 2020.Dk Mpango alisema katika miaka mitatu ya mwanzo 2016-2018 ya utawala wa Rais Dk John Magufuli, uchumi umekua kwa wastani wa asilimia 6.9, ambao mwaka 2018 ulikua 7.0, mwaka 2017 6.8 na mwaka 2016 6.9, vile vile kati ya Januari hadi Juni 2019, Pato la Taifa lilikua kwa asilimia 6.9 ikilinganishwa na 6.8 katika kipindi hicho 2018.Kulingana na hatua zilizofikiwa katika nusu ya kwanza ya 2019 ya ukuaji wa uchumi kwa wastani wa asilimia 6.9, mwenendo mzuri wa viashiria vya uchumi ni dhahiri kuwa lengo la mwaka la asilimia 7.0 litafikiwa, alisema.Dk Mpango alisema 2018, Tanzania iliongoza kwa ukuaji uchumi kwa nchi za SADC, ya pili kwa nchi za Afrika Mashariki EAC na nchi ya tano kwa nchi za Afrika Kusini mwa Jangwa la Sahara, ikitanguliwa na Eritria ambao uchumi ulikua kwa asilimia 12.2, Rwanda 8.6 Ethiopia 7.7 na Ivory Coast 7.4.Alisema ukuaji wa uchumi, ulichochewa na ongezeko la uwekezaji katika miundombinu ya ujenzi wa barabara, reli na viwanja vya ndege na kutengamaa kwa upatikanaji wa nishati ya umeme, kuimarika kwa huduma za usafirishaji, kuongezeka kwa uzalishaji wa madini hasa dhahabu na makaa ya mawe na mazao ya kilimo kutokana na hali nzuri ya hewa.Sekta zilizokua kwa kasi kwa kipindi cha nusu ya kwanza ya 2019 ni ujenzi asilimia 16.5, uchumbaji wa madini na mawe 13.7, habari na mawasiliano 10.7, maji 9.1 na usafirishaji na uhifadhi wa mizigo 9.0, alisema.Alisema mfumuko wa bei unatarajiwa kuendelea kubakia katika wigo wa tarakimu moja chini ya asilimia tano hadi Juni mwaka huu. Dk Mpango alisema ukuaji wa mikopo kwa sekta binafsi, unatarajiwa kuendelea kuongezeka kutokana na serikali kuchua hatua mbalimbali, zikiwemo za kuboresha masoko ya fedha, utendaji wa mabenki, mazingira ya kufanya biashara na upatikanaji wa taarifa za wakopaji.Kuhusu upatikanaji wa fedha kwa ajili ya utekelezaji wa bajeti, Dk Mpango alisema mapato yaliyopatikana kutokana na vyanzo vyote hadi sasa Novemba 2019, ni asilimia 98.5 ya makadirio. Hivyo matarajio ya serikali ni kwamba malengo ya mwaka yatafikiwa.Kuhusu matumizi katika kipindi kilichobaki hadi Juni 2020, serikali itaendelea kuwianisha mapato na matumizi na kutoa vipaumbele kwa mahitaji yasiyoepukika kama vile deni la taifa, mishahara ya watumishi, uendeshaji wa ofisi na utekelezaji wa miradi muhimu yenye maslahi mapana ya taifa, alieleza.Dk Mpango alitaja mambo sita muhimu likiwemo la kuonya wahujumu uchumi walioibuka na kuanza kutengeneza na kusambaza noti bandia. Alisema hilo ni kosa kubwa kisheriana wananchi wanatahadhariwa kuwa makini wanapopokea fedha hata kama ni zawadi.Wananchi wanatakiwa kutambua alama za usalama kwenye fedha ambapo serikali kupitia Benki Kuu ya Tanzania na vyombo vya habari waendelee kutoa elimu ya kutambua alama za usalama, alisema.Vile vile alizitaka taasisi za huduma ndogo za fedha, kuacha kusababisha adha na dhuluma kwa wananchi wa kipato cha chini na wastaafu, kwa kutoza viwango vikubwa vya riba ambavyo ni kati ya asilimia 36 hadi 240 kwa mwaka.Taasisi hizo za fedha zimekosa uwazi na masharti ya mikopo hiyo, ambayo hutolewa kiholela na kusababisha malimbikizo ya madeni kwa wateja. Nyingine hazitowi gawio au fidia kwa wanachama au wateja. Ukusanyaji wa madeni unafanyika kwa kunyanganya mali zao na nyingine zinatumia upenyo huo kutakatisha fedha.  <topic>: KITAIFA 